BASES REGULADORAS PARA A CONCESIÓN, EN RÉXIME DE CONCORRENCIA COMPETITIVA, DE SUBVENCIÓNS PARA A ADQUISICIÓN DE EQUIPAMENTOS DEPORTIVOS
ADMINISTRACIÓN LOCAL — Municipal — Moaña (Subvencións e axudas, 05/12/2018)

O obxecto destas bases reguladoras é establecer o réxime das axudas para a adquisición de equipamentos deportivos adquiridos ao longo do ano 2018, en aras de contribuír ao fomento do deporte, axudando as entidades deportivas a mellorar os medios materiais dos que dispoñen para prestar a súa función.1. O procedemento de concesión destas subvencións axustarase ao disposto na Lei 39/2015, do 1 de outubro, do procedemento administrativo común das administracións públicas; na Lei 38/2003, de 17 de novembro, Xeral de subvencións; na Lei 9/2007, do 13 de xuño, de subvencións de Galicia; polas bases de execución do orzamento municipal do Concello de Moaña para o exercicio 2018.2. O procedemento de concesión destas subvencións tramitarase en réxime de concorrencia competitiva.1. Poderán ser entidades beneficiarias das axudas concedidas ao abeiro destas bases reguladoras os clubs deportivos inscritos no Rexistro de Asociacións do Concello de Moaña.2. Estas entidades, ademais dos requisitos xerais establecidos na normativa de subvencións, deberán reunir os seguintes requisitos. – Ter actualizados os seus estatutos ás disposicións vixentes en materia deportiva.3. Non poderán obter a condición de beneficiarias das subvencións reguladas nestas bases as persoas ou entidades en que concorra algunha das circunstancias sinaladas no artigo 13 da Lei 38/2003, do 17 de novembro, Xeral de subvencións.1. Só resultará susceptible de ser subvencionada a adquisición de equipamento deportivo inventariable, para ser destinado á participación en competicións deportivas oficiais ou á realización de adestramentos.2. Os equipamentos deportivos subvencionables serán os que figuran no anexo I, relación de equipamento, adquiridos durante o exercicio 2018. A subvención será como máximo do 50 % do gasto subvencionable; a porcentaxe restante será achegan da entidade beneficiaria, ata esgotar o crédito dispoñible atendendo á orde de prelación das persoas beneficiarias. Non obstante o anterior, o importe total da axuda que se conceda non poderá superar a cantidade máxima de 500,00 euros por club. As subvencións que se regulan nesta resolución son compatibles con outras subvencións ou axudas para a mesma finalidade, procedentes de calquera outra Administración ou de ente público ou privado, nacionais, da Unión Europea ou de organismos internacionais, sen prexuízo da obriga de comunicar ao órgano concedente a súa obtención. O importe total da axuda non poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo final xustificado do investimento para o cal se concedeu. No caso de superar o custo final xustificado, minorarase a axuda regulada nesta resolución na contía que exceda o custo final xustificado.1. Estas axudas serán financiadas con cargo á aplicación orzamentaria 3410 48017 do orzamento municipal do Concello de Moaña para o exercicio 2018, que conta cun crédito de 3.000,00€. 1. As solicitudes irán dirixidas ao Concello de Moaña segundo o modelo normalizado que se inclúe como anexo. Deberá presentarse unha única solicitude por cada posible entidade beneficiaria. A súa presentación implica o compromiso de someterse ás normas reguladoras da subvención establecidas nestas bases. Na solicitude, a persoa solicitante fará constar: a.1. O conxunto de todas as axudas solicitadas ou concedidas, para as mesmas actuacións solicitadas ao abeiro desta resolución, das distintas administracións públicas competentes ou outros entes públicos para os mesmos equipamentos solicitados ao abeiro desta resolución e o compromiso de comunicar cantas axudas solicite e/ou obteña doutras administracións públicas ou doutros entes públicos ou privados, nacionais ou internacionais, a partir da data desta declaración. a.2. Que a entidade deportiva non está incursa en ningunha das prohibicións establecidas no artigo 13, números 2 e 3, da Lei 38/2003, do 17 de novembro, Xeral de subvencións, para obter a condición de beneficiaria dunha subvención.2. Xunto coa solicitude, a persoa solicitante deberá achegar a seguinte documentación: a) Memoria xustificativa da necesidade dos equipamentos para os cales solicitan subvención e méritos, asinada pola persoa representante da entidade deportiva. (Xustificar mediante certificación da correspondente Federación Galega os méritos alegados na dita memoria, segundo a descrición dos mesmos recollidos na base 13ª da presente convocatoria). 3. Terá a condición de documentación mínima a recollida no punto 2. a) e a súa non presentación dará lugar a inadmisión da solicitude.4. O prazo de presentación das solicitudes será de 7 días hábiles a partir do día seguinte ao da publicación destas bases no Boletín Oficial da Provincia de Pontevedra. Unha vez finalizado o prazo para a presentación de solicitudes, estas serán tramitadas e valoradas de acordo co procedemento establecido nas bases reguladoras, que non poderá ter unha duración superior a un mes, contado a partir do día seguinte ao do remate da presentación de solicitudes. Transcorrido o dito prazo para resolver sen que se dite resolución expresa, as/os interesadas/os poderán entender desestimadas as súas solicitudes por silencio administrativo, de conformidade co artigo 25.5 da Lei 38/2003, do 17 de novembro, Xeral de subvencións. A Xunta de Goberno Local do Concello de Moaña será o órgano competente para a concesión da subvención.1. De conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, se a solicitude non reúne algún dos requisitos exixidos nestas bases reguladoras, agás no caso da documentación mínima que se debe achegar coa solicitude, requirirase a entidade interesada para que, nun prazo de dez días hábiles, emende a falta ou achegue os documentos preceptivos. Neste requirimento farase indicación expresa de que, se non o fai así, se considerará que desiste na súa petición, logo da correspondente resolución.2. Por tratarse dun procedemento de concorrencia competitiva, e de conformidade co establecido no artigo 45.1. a) da Lei 39/2015, do 1 de outubro, do procedemento administrativo común das administracións públicas, os requirimentos citados de emenda poderanse facer notificación individualizada. a) As notificacións de resolucións e actos administrativos practicaranse por medios electrónicos, nos termos previstos na normativa reguladora do procedemento administrativo común. b) As notificacións electrónicas realizaranse mediante correo electrónico. Este sistema remitirá ás persoas interesadas avisos da posta á disposición das notificacións á conta de correo e/ou teléfono móbil que consten na solicitude. c) Se o envío da notificación electrónica non fose posible por problemas técnicos, a Administración xeral e do sector público autonómico practicará a notificación polos medios previstos na normativa reguladora do procedemento administrativo común.3. Sen prexuízo do disposto nos parágrafos anteriores, poderase requirir a entidade solicitante para que xunte cantos datos, documentos complementarios e aclaracións resulten necesarios para a tramitación e resolución do procedemento.4. Unha vez revisadas as solicitudes e feitas as emendas, aqueles expedientes administrativos que cumpran todos os requisitos e reúnan toda a documentación necesaria serán remitidos á comisión encargada da súa valoración.5. As solicitudes que non cumpran os requisitos exixidos nestas bases e, de ser o caso, na convocatoria anual de axudas, ou que non conteñan a documentación necesaria, quedarán á disposición do órgano instrutor para que formule a proposta de resolución de inadmisión, na cal se indicarán as causas desta.6. As notificacións dos requirimentos e resolucións administrativas efectuaranse mediante a comunicación electrónica.1. A comisión de valoración será o órgano colexiado encargado de valorar as solicitudes de acordo cos criterios obxectivos fixados no artigo seguinte, así como de propoñer a concesión ou denegación das subvencións ás entidades interesadas.2. A comisión de valoración estará composta por 4 membros: Presidencia: concelleira de Deportes. Vogais: Secretario/a: Unha persoa empregada pública designada pola presidencia.1. A proposta de outorgamento da subvención será formulada pola comisión unha vez aplicados os seguintes criterios de valoración: 1) Equipamento de competición oficial e de adestramento específico: 20 puntos.2) Equipamento de adestramento non específico: 10 puntos.3) Carros e remolques para o transporte de elementos de competición oficial e de adestramento específico: 10 puntos. No caso de solicitudes que conteñan varios equipamentos do mesmo tipo, soamente recibirán a puntuación por un deles. Na valoración deste criterio, terase en consideración: 1) Estrutura deportiva: valorarase a participación nas categorías absolutas e previa á absoluta (é a categoría de idade en que se desenvolve a competición deportiva anterior á categoría absoluta) en competicións oficiais, no ano anterior á convocatoria (2017): – Ámbito internacional: 20 puntos. – Ámbito estatal: 15 puntos. – Ámbito autonómico: 10 puntos. – Ámbito local ou provincial: 5 puntos. Neste criterio, soamente se terá en consideración o ámbito principal de actuación de maior importancia e que se desenvolva polo formato de liga ou similar.2) Logros deportivos: valorarase a obtención de determinados resultados nas categorías absolutas e previa á absoluta (é a categoría de idade en que se desenvolve a competición deportiva anterior á categoría absoluta) en competicións oficiais, no ano anterior á convocatoria. No caso dos deportes individuais, valoraranse os logros dos deportistas que teñan licenza federativa polo club que presenta a solicitude. a) Deportes colectivos: a.1) (Escoller só unha opción) – Campionato de España de clubs: 20 puntos. – Subcampionato de España de clubs: 18 puntos. – Campionato galego de clubs: 15 puntos. – Subcampionato de galego de clubs: 13 puntos. a.2) (Escoller só unha opción) – Campionato do mundo de clubs: 10 puntos. – Subcampionato do mundo de clubs: 8 puntos. – Campionato europeo de clubs: 5 puntos. – Subcampionato europeo de clubs: 3 puntos. b) Deportes individuais: b.1) (Escoller só unha opción) – Campionato de España: 20 puntos. – Subcampionato de España: 18 puntos. – Campionato galego: 15 puntos. – Subcampionato galego: 13 puntos. b.2) (Escoller só unha opción) – Campionato do mundo: 10 puntos. – Subcampionato do mundo: 8 puntos. – Campionato europeo: 5 puntos. – Subcampionato de europeo: 3 puntos.3) Número de deportistas da entidade con recoñecemento vixente como deportista galego de alto nivel ou deportista de alto nivel, na data de publicación da convocatoria: 1 punto por deportista, ata un máximo de 5 puntos. – Ter unha porcentaxe entre o 40-50 % de deportistas do sexo que menos licenzas formen parte do club: 20 puntos. – Ter unha porcentaxe entre o 20-39 % de deportistas do sexo que menos licenzas formen parte do club: 15 puntos. – Ter unha porcentaxe inferior ao 20 % de deportistas do sexo que menos licenzas formen parte do club: 10 puntos.1. Unha vez valoradas as solicitudes, a comisión elaborará unha relación dos expedientes ordenada por orde de prelación entre as solicitudes presentadas de maior a menor puntuación en aplicación dos criterios de baremación establecidos no artigo anterior, e remitirá unha proposta de resolución á Xunta de Goberno Local que inclúa aquelas entidades beneficiarias ata o esgotamento do crédito orzamentario consignado.2. No caso de producirse empate entre as entidades solicitantes que reúnan os requisitos valorarase, para o seu desempate, o criterio da línea A) e, se persiste o empate, o criterio B) e así sucesivamente.3. A proposta de resolución expresará de forma motivada a relación de clubs e federación deportivas galegas para os cales se propón a concesión da axuda, coa identificación da persoa beneficiaria, puntuación obtida no proceso de baremación, importe da axuda proposta e equipamento subvencionado. De ser o caso, contará cunha relación de entidades beneficiarias admitidas que non acadaron a subvención polo esgotamento do orzamento dispoñible, que conformarán a lista de espera. O órgano xestor poderá acordar activar a lista de espera no suposto de que algunha entidade beneficiaria renuncie á subvención concedida ou decaia no dereito á súa percepción; neste caso, os créditos liberados poderán asignarse por orde decrecente de puntuación ás entidades beneficiarias admitidas que non obtivesen subvención por esgotamento do crédito previsto.4. A proposta de resolución expresará tamén, de forma motivada, a relación de entidades beneficiarias para as cales se propón a denegación, inadmisión ou desistencia da solicitude presentada.1. A persoa titular da Alcaldía, á vista da proposta, ditará a correspondente resolución, que deberá estar debidamente motivada, e expresará, cando menos, o equipamento que se subvenciona e o seu custo, así como a subvención concedida e a súa contía ou, se é o caso, a causa de denegación ou inadmisión. A dita resolución, de conformidade co establecido no artigo 45.1. a) da mesma lei, será notificada.2. O prazo máximo para resolver e notificar a resolución ás persoas interesadas será de cinco meses contados a partir do día seguinte ao da finalización do prazo de presentación de solicitudes. Se transcorre o prazo máximo para resolver sen que se dite resolución expresa, as/os interesadas/os poderán entender desestimadas as súas solicitudes por silencio administrativo, de conformidade co artigo 25.5 da Lei 38/2003, do 17 de novembro, Xeral de subvencións. As resolucións ditadas ao abeiro da correspondente resolución de convocatoria porán fin á vía administrativa e contra elas poderanse interpor os seguintes recursos, sen prexuízo de que as entidades interesadas poidan exercer calquera outro que consideren procedente: a) Recurso potestativo de reposición, ante a persoa titular da Alcaldía, no prazo dun mes contado a partir do día seguinte ao da notificación da resolución, se esta for expresa. Se a resolución non for expresa, o solicitante e outros posibles interesados poderán interpor recurso de reposición en calquera momento a partir do día seguinte a aquel en que a resolución debería ter sido ditada. b) Recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta for expresa, ou de seis meses contados a partir do día seguinte a aquel en que se produza o acto presunto. A renuncia á subvención, debidamente motivada, poderase facer por calquera medio que permita a súa constancia, de acordo co establecido no artigo 94 da Lei 39/2015, do 1 de outubro, do procedemento administrativo común das administracións públicas. A persoa titular da Alcaldía ditará a correspondente resolución nos termos do artigo 21.1 da mesma lei. Son obrigas da beneficiaria: 1º. Cumprir o obxectivo que fundamenta a concesión da subvención.2º. Xustificar, ante o órgano concedente, o cumprimento dos requisitos e das condicións, así como a adquisición do equipamento deportivo e o cumprimento da finalidade que determinen a concesión ou o desfrute da subvención.3º. Someterse ás actuacións de comprobación que efectuará o órgano concedente, ou a calquera outra actuación, sexa de comprobación e control financeiro, que poidan realizar os órganos de control competentes, tanto autonómicos coma estatais ou comunitarios, para o cal se achegará canta información lles sexa requirida no exercicio das actuacións anteriores.4º. Comunicarlle ao órgano concedente a obtención doutras subvencións, axudas, ingresos ou recursos que financien as actividades subvencionadas, especificando aquelas axudas de minimis obtidas, para os efectos de poder comprobar o cumprimento do límite cuantitativo a que fan referencia estas bases. Así mesmo, comunicar a modificación das circunstancias que fundamentaron a concesión da subvención.5º. Acreditar, con anterioridade a que se dite a proposta de resolución de concesión, que está ao día no cumprimento das súas obrigas tributarias e fronte á Seguridade Social, nos termos previstos no artigo 14 da Lei 38/2003, do 17 de novembro, Xeral de subvencións.6º. Manter os investimentos subvencionados coa axuda outorgada e a aplicación dos fondos recibidos, durante un período de dous anos desde a súa concesión.7º. Reintegrar os fondos percibidos nos supostos previstos no artigo 37 da Lei 38/2003, do 17 de novembro, Xeral de subvencións.8º. Conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control.9º. En virtude do disposto no artigo 4 da Lei 1/2016, do 18 de xaneiro, de transparencia e bo goberno, as persoas xurídicas beneficiarias de subvencións están obrigadas a subministrar á Administración, ao organismo ou á entidade das previstas no artigo 3.1 da Lei 1/2016, do 18 de xaneiro, de transparencia e bo goberno, a que se atopen vinculadas, logo de requirimento, toda a información necesaria para o cumprimento por aquela das obrigas previstas no título I da citada lei.10º. Outorgar premios, trofeos ou outros recoñecementos nas mesmas condicións, categorías e contías aos practicantes de ambos os sexos nas competicións e eventos que organicen nos dous anos seguintes a data de concesión da axuda. As persoas beneficiarias deberán dar a adecuada publicidade do carácter público do financiamento en todas as actuacións que deriven da execución do proxecto, en cumprimento do artigo 18.4 da Lei 38/2003, Xeral de subvencións. En concreto, as persoas beneficiarias das axudas deberán facer constar o cofinanciamento dos equipamentos adquiridos ao abeiro desta axuda con fondos do Concello de Moaña (Concellería de Deportes). 1. O pagamento da subvención quedará condicionado á presentación dunha solicitude de pagamento, polas entidades beneficiarias, nos lugares sinalados no artigo 3 da convocatoria. Nesa solicitude a persoa beneficiaria fará constar: O conxunto de todas as axudas solicitadas ou concedidas, para as mesmas actuacións solicitadas ao abeiro desta resolución, das distintas administracións públicas competentes ou outros entes públicos, e o compromiso de comunicar de contado cantas axudas solicite e/ou obteña doutras administracións públicas ou doutros entes públicos ou privados, nacionais ou internacionais, a partir da data desta declaración. De haber outros ingresos ou subvencións que financien a actividade subvencionada, deberá incluírse unha relación detallada de tales ingresos ou subvencións, con indicación do importe e da súa procedencia.2. Relación clasificada de gastos e facturas xustificativas dos investimentos realizados dentro do ano 2018, coa xustificación dos pagamentos. Os investimentos xustificaranse con facturas e demais documentos de valor probatorio equivalente no tráfico xurídico-mercantil ou con eficacia administrativa, en orixinal ou copias auténticas electrónicas. Cando o beneficiario non dispoña de facturas electrónicas para a xustificación da subvención, deberá achegar unha copia auténtica electrónica dos documentos orixinais en papel, de acordo cos procedementos que establece a normativa vixente. Non obstante, no presente procedemento admitiranse os documentos en papel ou copias debidamente compulsadas debido a circunstancias funcionais e/ou tecnolóxicas. A xustificación dos pagamentos acreditarase a través de transferencia bancaria, certificación bancaria ou extracto de pagamento comprendido entre o 01 de xaneiro de 2018 e a data límite da xustificación do proxecto. Nestes documentos deberán quedar claramente identificados o receptor e o emisor do pagamento, así como o número de factura obxecto do pagamento e a data deste. Non se admitirán os pagamentos en efectivo. Así mesmo, non se admitirán como xustificantes os obtidos a través da internet se non están validados pola entidade bancaria ou non dispoñen de códigos para a súa verificación por terceiros na sede electrónica da dita entidade bancaria.3. O prazo máximo de xustificación rematará o 26 de decembro de 2018.4. A presentación da solicitude de pagamento de subvención pola persoa interesada ou representante virá acompañada das certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de facenda da Xunta de Galicia, segundo o establecido no artigo 23.3 da Lei 38/2003, do 17 de novembro, Xeral de subvencións.5. O Concello poderá solicitar calquera documentación necesaria para a correcta verificación da subvención.6. A falta de presentación da xustificación no prazo indicado comportará a perda do dereito ao cobramento da subvención e demais responsabilidades establecidas na Lei 38/2003, de 17 de novembro, Xeral de Subvencións.1. Unha vez recibida a documentación xustificativa da subvención, os órganos competentes do Concello, antes de proceder ao seu pagamento, realizarán as actuacións de comprobación oportunas para verificar o cumprimento da actividade subvencionada.2. O libramento da subvención aboarase nun único pagamento, mediante transferencia bancaria á entidade financeira ao número de conta designado polo beneficiario e na cal debe figurar como titular a entidade beneficiaria da axuda.3. As subvencións minoraranse proporcionalmente se o investimento xustificado é inferior ao orzamento que serviu de base para a resolución de concesión, sempre que estea garantida a consecución do obxecto.1. Nos supostos de falta de xustificación, de concorrencia dalgunha das causas previstas no artigo 37 da Lei Xeral de Subvencións ou de incumprimento das obrigas contidas nestas bases reguladoras, na convocatoria ou na demais normativa aplicable, así como das condicións que, se é o caso, se establezan na resolución de concesión, producirase a perda do dereito ao cobramento total ou parcial da subvención, así como o reintegro total ou parcial das cantidades percibidas e a exixencia do xuro de demora correspondente desde o momento do pagamento da subvención, incluíndo a data en que se acorde a procedencia do reintegro. Procederá o reintegro parcial da axuda concedida cando, ao non cumprir a obriga de manter o investimento durante dous anos, se aproxime de maneira significativa a ela, entendendo como tal ter mantido o investimento durante, polo menos, dezaoito meses e que a persoa beneficiaria acredite unha actuación inequivocamente tendente á satisfacción dos seus compromisos. A contía que se reintegrará será proporcional ao tempo que reste para o cumprimento dos dous anos.2. O procedemento para declarar a procedencia da perda deste dereito será o establecido no artigo 42 da Lei Xeral de subvencións.3. Ás persoas beneficiarias das subvencións reguladas nestas bases seralles de aplicación o réxime de infraccións e sancións previsto no título IV da dita Lei 38/2003, Xeral de subvencións.1. O Concello poderá levar a cabo as actividades de inspección que considere oportunas para controlar o cumprimento das subvencións.2. Á parte do anterior, as subvencións estarán sometidas á función interventora e de control financeiro exercido pola Intervención Xeral do Concello, nos termos que establece o título III da Lei Xeral de subvencións. Así mesmo, estará sometida ás actuacións de comprobación previstas na lexislación do Tribunal de Contas e do Consello de Contas, así como, de ser o caso, ás dos servizos financeiros da Comisión Europea e do Tribunal de Contas Europeo. Para todo o non previsto nestas bases aplicarase o previsto na Lei 38/2003, de 17 de novembro, Xeral de Subvencións, Lei 9/2007, do 13 de xuño, de subvencións de Galicia; na Lei 39/2015, do 1 de outubro, do procedemento administrativo común das administracións públicas. E no resto da normativa que resulte de aplicación. Facúltase a persoa titular da Alcaldía para ditar as resolucións e instrucións que sexan precisas para o desenvolvemento e a execución desta resolución. DENOMINACIÓN SOCIAL CIF ENDEREZO LOCALIDADE CÓDIGO POSTAL TELÉFONO DE CONTACTO E-MAIL APELIDOS NOME NIF CARGO QUE DESEMPEÑA NA ENTIDADE SOLICITANTE IBAN (Achegar a certificado de titularidade de conta bancaria) D.—IMPORTE DA AXUDA QUE SOLICITA: D./Dª. _____________________________________________________, en nome da entidade ___________________________________ 1.—Que acepta as bases da presente convocatoria.2.—Que non ten débedas pendentes de carácter tributario co Concello de Moaña.3.—Que se atopa ao corrente nas súas obrigas tributarias e coa Seguridade Social.4.—Que non concorre en ningunha das circunstancias que lle impidan obter a condición de beneficiaria de subvencións públicas, establecidas no artigo 13 da Lei Xeral de Subvencións.5.—Que o importe das subvencións recibidas/solicitadas para este mesmo concepto, desta e doutras administracións públicas ou privadas: q Non se me concedeu ningunha outra axuda para a mesma finalidade. q Si se me concedeu outra axuda para a mesma finalidade.6.—Que todos os datos incorporados á presente solicitude axústanse á realidade, quedando enterada de que a inexactitude dos datos declarados dará lugar á denegación ou revogación da axuda. ______________________________, a __________ de ______________________________ de 20 _________ Sinatura: